CELEX: 52019PC0462
Language: sl
Date: 2019-10-14
Title: Predlog SKLEP SVETA o stališču, ki se v imenu Evropske unije zastopa v Skupnem odboru in Pododboru za trgovino in naložbe, ustanovljenih z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani, v zvezi s sprejetjem sklepov o poslovnikih Skupnega odbora in Pododbora za trgovino in naložbe

EVROPSKA KOMISIJA
            Bruselj, 14.10.2019
            COM(2019) 462 final
            2019/0220(NLE)
            Predlog
            SKLEP SVETA
            o stališču, ki se v imenu Evropske unije zastopa v Skupnem odboru in Pododboru za trgovino in naložbe, ustanovljenih z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani, v zvezi s sprejetjem sklepov o poslovnikih Skupnega odbora in Pododbora za trgovino in naložbe
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o določitvi stališča glede predvidenega sprejetja poslovnika Skupnega odbora in poslovnika Pododbora za trgovino in naložbe, ki se v imenu Unije zastopa v Skupnem odboru in Pododboru za trgovino in naložbe, ustanovljenih z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani (v nadaljnjem besedilu: Sporazum).
            
            
               2.Ozadje predloga
            
            
               2.1.Okvirni sporazum o partnerstvu in sodelovanju med EU in Mongolijo
            
            
               Cilj Sporazuma je vzpostaviti okrepljeno partnerstvo med EU, njenimi državami članicami in Mongolijo ter poglobiti in spodbujati sodelovanje pri vprašanjih skupnega interesa, ki odraža skupne vrednote in načela. Sporazum bo vzpostavil skladen pravno zavezujoč okvir za odnose med EU in Mongolijo. Sporazum je začel veljati 1. novembra 2017.
            
            
               2.2.Skupni odbor in Pododbor za trgovino in naložbe
            
            
               Skupni odbor se ustanovi v skladu s členom 56 Sporazuma. Njegove glavne naloge so: (a) zagotavljanje pravilnega delovanja in izvajanja tega sporazuma; (b) določanje prednostnih nalog glede na cilje tega sporazuma; (c) pripravljanje priporočil za spodbujanje ciljev tega sporazuma.
            
            
               Skupni odbor po potrebi pripravlja priporočila in sprejema sklepe za upoštevanje posebnih vidikov Sporazuma. Skupni odbor se srečuje na ustrezno visoki ravni. Skupni odbor sprejme svoj poslovnik. Lahko ustanavlja posebne delovne skupine za obravnavo določenih vprašanj.
            
            
               Pododbor za trgovino in naložbe se ustanovi v skladu s členom 28 Sporazuma. Njegova naloga je pomagati Skupnemu odboru pri izvajanju njegovih nalog, tako da obravnava vsa področja sodelovanja v zvezi s trgovino in naložbami.
            
            
               2.3.Predvideni akt o Skupnem odboru in Pododboru za trgovino in naložbe
            
            
               Skupni odbor sprejme sklep o sprejetju svojega poslovnika in poslovnika posebnih delovnih skupin. Pododbor za trgovino in naložbe sprejme sklep o sprejetju svojega poslovnika (v nadaljnjem besedilu: predvideni akt).
            
            
               Namen predvidenih aktov je v skladu s členom 28(3) in členom 56(6) Sporazuma sprejeti poslovnik, na katerem temelji delovanje Skupnega odbora, ter poslovnike Pododbora za trgovino in naložbe in posebnih delovnih skupin, da se omogoči izvajanje Sporazuma.
            
            
               3.Stališče, ki se zastopa v imenu Unije
            
            
               Cilj stališča, ki se zastopa v imenu Unije, bi moralo biti sprejetje poslovnika Skupnega odbora EU-Mongolija ter poslovnikov Pododbora za trgovino in naložbe in posebnih delovnih skupin. Stališče bi moralo temeljiti na osnutkih sklepov Skupnega odbora in Pododbora za trgovino in naložbe.
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
         
         
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  1
               .
            
            
               4.1.2.Uporaba v obravnavanem primeru
            
            
               Skupni odbor in Pododbor za trgovino in naložbe sta organa, ustanovljena s sporazumom, tj. z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani.
            
            
               Akta, k sprejetju katerih sta ta organa pozvana, sta akta s pravnim učinkom. V skladu s členom 56(2) Sporazuma namreč Skupni odbor in Pododbor za trgovino in naložbe sprejmeta sklepe, ki so zavezujoči za pogodbenici.
            
            
               Predvidena akta ne dopolnjujeta ali spreminjata institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               Materialna pravna podlaga za sklep iz člena 218(9) PDEU glede predvidenega akta, ki ima hkrati več ciljev ali elementov, ki so neločljivo povezani, ne da bi bil eden od njih v razmerju do drugih postranski, mora izjemoma vključevati različne ustrezne pravne podlage.
            
            
               4.2.2.Uporaba v obravnavanem primeru
            
            
               Predvidena akta sta namenjena podpiranju ciljev Sporazuma in olajševanju njegovega izvajanja. Poslovnik Skupnega odbora se nanaša na splošno delovanje organa, ustanovljenega na podlagi sporazuma. Zato je treba področje, na katero spada sklep, določiti glede na Sporazum kot celoto
                  2
               . 
            
            
               V tem primeru je prevladujoči namen in sestavni del Sporazuma sodelovanje z državo v razvoju (člen 209 PDEU)
                  3
               . Zato bi morala biti ustrezna pravna podlaga člen 209 PDEU.
            
            
               4.3.Sklep
            
            
               Pravna podlaga za predlagani sklep bi moral biti člen 209 PDEU v povezavi s členom 218(9) PDEU.
            
            
               5.Objava predvidenega akta
            
            
               Ker bo z aktom Skupnega odbora določen njegov poslovnik, je primerno, da se po sprejetju objavi v Uradnem listu Evropske unije.
            
            
               2019/0220 (NLE)
            
            
               Predlog
            
            
               SKLEP SVETA
            
         
         
            
               o stališču, ki se v imenu Evropske unije zastopa v Skupnem odboru in Pododboru za trgovino in naložbe, ustanovljenih z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani, v zvezi s sprejetjem sklepov o poslovnikih Skupnega odbora in Pododbora za trgovino in naložbe
            
            
               SVET EVROPSKE UNIJE JE −
            
            
               ob upoštevanju Pogodbe o delovanju Evropske unije in zlasti člena 209 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Okvirni sporazum o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani (v nadaljnjem besedilu: Sporazum) je začel veljati 1. novembra 2017.
            
            
               (2)S členom 56(1) Sporazuma se ustanovi Skupni odbor, ki je pristojen za zagotavljanje ustreznega delovanja in izvajanja Sporazuma. 
            
            
               (3)Člen 56(6) Sporazuma določa, da Skupni odbor sprejme svoj poslovnik, člen 56(4) pa določa, da lahko ustanovi posebne delovne skupine.
            
            
               (4)S členom 28(1) Sporazuma se ustanovi Pododbor za trgovino in naložbe
            
            
               (5)Člen 28(3) Sporazuma določa, da Pododbor za trgovino in naložbe sprejme svoj poslovnik.
            
            
               (6)Da se zagotovi učinkovito izvajanje Sporazuma, bi bilo treba poslovnik Skupnega odbora sprejeti čim prej.
            
            
               (7)Primerno je torej, da se določi stališče, ki se v imenu Unije zastopa v Skupnem odboru in Pododboru za trgovino in naložbe. Stališče Unije v Skupnem odboru in Pododboru za trgovino in naložbe bi moralo temeljiti na priloženih osnutkih sklepov Skupnega odbora in Pododbora za trgovino in naložbe –
            
            
               SPREJEL NASLEDNJI SKLEP:
            
            
               Člen 1
            
            
               Stališče o predvidenem sprejetju poslovnika Skupnega odbora, ki se zastopa v imenu Unije v Skupnem odboru EU-Mongolija, temelji na osnutku sklepa Skupnega odbora, ki je priložen temu sklepu.
            
            
               Stališče o predvidenem sprejetju poslovnika Pododbora za trgovino in naložbe, ki se zastopa v imenu Unije v Pododboru EU-Mongolija za trgovino in naložbe, temelji na osnutku sklepa Pododbora za trgovino in naložbe, ki je priložen temu sklepu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
            
         
         
            
               
                     Predsednik
               
            
         
         
            
                  
                     (1)
                  
                        Zadeva C-399/12, Nemčija proti Svetu (OIV), ECLI:EU:C:2014:2258, točke 61 do 64. 
               
               
                  
                     (2)
                  
                        Sodba Sodišča z dne 4. septembra 2018 v zadevi Komisija proti Svetu (Kazahstan), C-244/17, ECLI:EU:C:2018:662, točka 40.
               
               
                  
                     (3)
                  
                        Za področje razvojne politike glej Sodbo Sodišča z dne 11. junija 2014 v zadevi C-377/12, Komisija proti Svetu (Filipini), točki 36–37.
               
            
      
    ---documentbreak--- 
      
         
               EVROPSKA KOMISIJA
            Bruselj, 14.10.2019
            COM(2019) 462 final
            PRILOGI
            k
            predlogu sklepa Sveta
            o stališču, ki se v imenu Evropske unije zastopa v Skupnem odboru in Pododboru za trgovino in naložbe, ustanovljenih z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani, v zvezi s sprejetjem sklepov o poslovnikih Skupnega odbora in Pododbora za trgovino in naložbeTrade and Investment
            
               
         
         
            
               PRILOGA I
            
            
               Sklep št. 1 Skupnega odbora, ustanovljenega z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani (v nadaljnjem besedilu: Skupni odbor EU-Mongolija)
            
            
               z dne ...
            
            
               o sprejetju poslovnika
            
            
            
               SKUPNI ODBOR EU-MONGOLIJA JE –
            
            
               ob upoštevanju Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani (v nadaljnjem besedilu: Sporazum) in zlasti člena 56 Sporazuma,
            
            
            
               ob upoštevanju naslednjega:
            
            
               (1)Sporazum je začel veljati 1. novembra 2017.
            
            
               (2)V skladu s členom 56(6) Skupni odbor EU-Mongolija sprejme svoj poslovnik –
            
            
            
               SKLENIL:
            
            
            
               Edini člen
            
            
               Sprejme se poslovnik Skupnega odbora EU-Mongolija, kot je določen v Prilogi. 
            
            
               Ta sklep začne veljati na dan sprejetja. 
            
            
            
         
         
            
               V Bruslju/Ulan Batorju 
            
            
            
               Za Skupni odbor EU-Mongolija
            
            
               Predsednik
            
            
            
               PRILOGA
            
            
            
               POSLOVNIK SKUPNEGA ODBORA EU-MONGOLIJA
            
            
               Člen 1
               Sestava in predsedovanje
            
            
               1.
                     Skupni odbor, ustanovljen v skladu s členom 56 Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani (v nadaljnjem besedilu: Skupni odbor EU-Mongolija), opravlja naloge, določene v členu 56 Sporazuma.
            
            
               2.
                     Skupni odbor EU-Mongolija sestavljajo predstavniki obeh pogodbenic, opredeljenih v Sporazumu, na najvišji možni ravni. 
            
            
               3. 
                     Skupnemu odboru EU-Mongolija eno koledarsko leto izmenično predsedujeta minister za zunanje zadeve Mongolije in visoki predstavnik Unije za zunanje zadeve in varnostno politiko. Predsednika lahko pravico do predsedovanja vsem ali delu sej Skupnega odbora preneseta na višjega uradnika. 
            
            
               Člen 2
                  Seje
            
            
               1.
                     Skupni odbor EU-Mongolija se običajno sestaja enkrat letno, razen če se pogodbenici dogovorita drugače. Seje Skupnega odbora EU-Mongolija skliče predsednik. Seje so organizirane izmenično v Bruslju in Ulan Batorju na sporazumno določen datum. Na zahtevo ene od pogodbenic se lahko organizirajo izredne seje Skupnega odbora EU-Mongolija, če se tako dogovorita pogodbenici.
            
            
               2.
                     Izjemoma in če se pogodbenici tako dogovorita, lahko seje Skupnega odbora EU-Mongolija potekajo tudi s pomočjo tehničnih sredstev, na primer z videokonferenco. 
            
            
               Člen 3
                  Delegacije
            
            
               1.
                     Vsaka pogodbenica obvesti predsednika o predvideni sestavi svoje delegacije, in sicer pred vsako sejo Skupnega odbora EU-Mongolija.
            
            
               2.
                     Predsednik lahko v soglasju s pogodbenicama na sejo povabi strokovnjake ali predstavnike drugih organov, da se seje udeležijo kot opazovalci ali da zagotovijo informacije o določeni zadevi. Pogodbenici se dogovorita o pogojih, pod katerimi se lahko ti strokovnjaki ali predstavniki drugih organov udeležujejo sej.
            
            
               Člen 4
                  Obveščanje javnosti
            
            
               1.
                     Seje Skupnega odbora EU-Mongolija niso javne, razen če predsednik po dogovoru s pogodbenicama odloči drugače. Kadar pogodbenica Skupnemu odboru EU-Mongolija predloži informacije, ki so označene kot zaupne, druga pogodbenica navedene informacije obravnava kot take.
            
         
         
            
               2.
                     Skupni odbor EU-Mongolija lahko daje izjave za javnost, če meni, da je to potrebno.
            
            
               Člen 5
                  Sekretariat
            
            
               Predstavnik Evropske službe za zunanje delovanje in predstavnik vlade Mongolije skupaj opravljata naloge sekretarjev Skupnega odbora EU-Mongolija. Seznanjena sta z vso komunikacijo predsednika, vključno z vsemi pisnimi sredstvi, kot je elektronska pošta.
            
            
               Člen 6
                  Dnevni redi sej
            
            
               1.
                     Predsednik pripravi začasni dnevni red za vsako sejo Skupnega odbora EU-Mongolija. Začasni dnevni red se skupaj z ustreznimi dokumenti pošlje pogodbenicama vsaj 21 dni pred dnevom seje.
            
            
               2.
                     Katera koli od pogodbenic lahko zahteva, naj predsednik na dnevni red uvrsti določeno točko.
            
            
               3.
                     Skupni odbor EU-Mongolija sprejme dnevni red na začetku vsake seje. Točke, ki niso na začasnem dnevnem redu, se lahko uvrstijo na dnevni red, če se pogodbenici tako dogovorita.
            
            
               4.
                     Sekretarja Skupnega odbora EU-Mongolija pred sejo objavita začasni dnevni red Skupnega odbora EU-Mongolija. 
            
            
               5.
                     Predsednik lahko v posebnih okoliščinah in po dogovoru z obema pogodbenicama skrajša roke iz odstavka 1, da se upoštevajo zahteve glede posamezne zadeve.
            
            
               Člen 7
                  Potrjeni zapisnik
            
            
               1.
                     Sklepi sej Skupnega odbora EU-Mongolija se zabeležijo v obliki potrjenega zapisnika.
            
            
               2.
                     Predsednik na vsaki seji povzame sklepe, ki jih je sprejel Skupni odbor EU-Mongolija. Sekretarja skupaj sestavita osnutek zapisnika na podlagi teh sklepov, po možnosti ob koncu seje ali najpozneje v 30 koledarskih dneh po seji.
            
            
               3.
                     Skupni odbor EU-Mongolija odobri osnutek po možnosti ob koncu seje ali najpozneje v 45 koledarskih dneh po seji ali do katerega koli drugega datuma, ki ga določi Skupni odbor EU-Mongolija. Ko Skupni odbor EU-Mongolija odobri osnutek zapisnika, predsednik podpiše dva izvirnika. Vsaka pogodbenica prejme po en izvirnik. 
            
            
               Člen 8
                  Sklepi in priporočila 
            
            
               1.
                     Skupni odbor EU-Mongolija se lahko dogovori, da sprejme priporočila ali sklepe za namene doseganja ciljev Sporazuma. 
            
            
                2.
                     Sklepi in priporočila Skupnega odbora EU-Mongolija se naslovijo „sklep“ ali „priporočilo“, naslovu pa sledi zaporedna številka, datum sprejetja in opis vsebine. V vsakem sklepu je naveden datum začetka njegove veljavnosti. 
            
            
               3.
                     Kadar to zahtevajo okoliščine, lahko Skupni odbor EU-Mongolija sprejme sklepe ali priporočila s pisnim postopkom.
            
            
               4.
                     Sklepi in priporočila Skupnega odbora EU-Mongolija se izdajo v dveh verodostojnih izvodih, ki ju podpiše predsednik.
            
            
               5.
                     Pogodbenici lahko objavita sklepe in priporočila Skupnega odbora EU-Mongolija v svojih uradnih listih.
            
            
               Člen 9
                  Stroški 
            
         
         
            
               1.
                     Vsaka pogodbenica krije svoje stroške v zvezi z udeležbo na sejah Skupnega odbora EU-Mongolija, tako glede osebja, potovanja in bivanja kot tudi za poštne in telekomunikacijske storitve. Vsaka pogodbenica krije svoje stroške v zvezi s tolmačenjem na sejah in prevajanjem. 
                     
            
            
               2.
                     Pogodbenica gostiteljica seje krije stroške, povezane z organizacijo sej in razmnoževanjem dokumentov.
            
            
               Člen 10
                  Posebne delovne skupine
            
            
               1.
                     Skupni odbor EU-Mongolija lahko ustanovi posebne delovne skupine, ki mu pomagajo pri izvajanju njegovih nalog.
            
            
               2.
                     Skupni odbor EU-Mongolija se lahko odloči razpustiti katero koli posebno delovno skupino, sprejeti ali spremeniti njihove pristojnosti.
            
            
               3.
                     Posebne delovne skupine imajo pooblastila za odločanje. Po vsaki seji podrobno ustno in pisno poročajo o svojih dejavnostih Skupnemu odboru EU-Mongolija in lahko pripravijo priporočila Skupnemu odboru EU-Mongolija.
            
            
               Člen 11
                  Spremembe poslovnika
            
            
               Poslovnik se lahko spremeni po skupnem dogovoru pogodbenic v skladu s členom 8.
            
            
               
            
            
               PRILOGA II
            
            
            
               Sklep št. 1 Pododbora EU-Mongolija za trgovino in naložbe, ustanovljenega z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani (v nadaljnjem besedilu: Pododbor EU-Mongolija za trgovino in naložbe)
            
            
               z dne ...
            
            
               o sprejetju poslovnika
            
            
            
               PODODBOR EU-MONGOLIJA ZA TRGOVINO IN NALOŽBE JE –
            
            
               ob upoštevanju Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani (v nadaljnjem besedilu: Sporazum) in zlasti člena 28 Sporazuma,
            
            
            
               ob upoštevanju naslednjega:
            
         
         
            
               (1)V skladu s členom 28 Sporazuma je bil ustanovljen Pododbor EU-Mongolija za trgovino in naložbe, ki pomaga Skupnemu odboru pri izvajanju njegovih nalog, tako da obravnava vsa področja iz naslova IV Sporazuma (Sodelovanje na področju trgovine in naložb). 
            
            
               (2)V skladu s členom 28(3) Sporazuma Pododbor EU-Mongolija za trgovino in naložbe določi svoj poslovnik –
            
            
            
               SKLENIL:
            
            
            
               Edini člen
            
            
               Sprejme se poslovnik Pododbora EU-Mongolija za trgovino in naložbe, kot je določen v Prilogi. 
            
            
               Ta sklep začne veljati na dan sprejetja. 
            
            
            
               V Bruslju/Ulan Batorju
            
            
            
               Za Pododbor EU-Mongolija za trgovino in naložbe 
            
            
               Predsednik
            
            
            
               
            
            
               PRILOGA 
            
            
               POSLOVNIK PODODBORA EU-MONGOLIJA ZA TRGOVINO IN NALOŽBE
            
            
            
               Člen 1
                  Sestava in predsedovanje
            
         
         
            
               1.
                     Pododbor, ustanovljen v skladu s členom 28 Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani (v nadaljnjem besedilu: Pododbor EU-Mongolija za trgovino in naložbe), opravlja naloge, določene v členu 28(2) Sporazuma.
            
            
               2.
                      Pododbor EU-Mongolija za trgovino in naložbe sestavljajo predstavniki Unije in Mongolije na ustrezni ravni, predsedujeta pa mu izmenično predstavnik službe Evropske komisije, ki je pristojna na strani EU, in [...] na mongolski strani, in sicer za obdobje enega koledarskega leta. 
            
            
               Člen 2
                  Seje
            
            
               1. 
                     Pododbor EU-Mongolija za trgovino in naložbe se sestane enkrat letno tik pred sejo Skupnega odbora EU-Mongolija. Seje Pododbora EU-Mongolija za trgovino in naložbe skliče predsednik. Seje so organizirane izmenično v Bruslju in Ulan Batorju na sporazumno določen datum. Izredne seje Pododbora EU-Mongolija za trgovino in naložbe se lahko skličejo na zahtevo katere koli pogodbenice, če se pogodbenici tako dogovorita. 
            
            
               2. 
                     Če se pogodbenici dogovorita, lahko seje Pododbora EU-Mongolija za trgovino in naložbe izjemoma potekajo preko video konference.
            
            
               Člen 3
                  Delegacije
            
            
               1.
                      Vsaka pogodbenica obvesti predsednika o predvideni sestavi svoje delegacije, in sicer pred vsako sejo Pododbora EU-Mongolija za trgovino in naložbe.
            
            
               2. 
                     Predsednik lahko v soglasju s pogodbenicama na sejo povabi strokovnjake ali predstavnike drugih organov, da se seje udeležijo kot opazovalci ali da zagotovijo informacije o določeni zadevi. Pogodbenici se dogovorita o pogojih, pod katerimi se lahko ti opazovalci in predstavniki drugih organov udeležujejo sej.
            
            
               Člen 4
                  Obveščanje javnosti
            
            
               1. 
                     Razen če predsednik po dogovoru s pogodbenicama odloči drugače, seje Pododbora EU-Mongolija za trgovino in naložbe niso javne. Kadar pogodbenica Pododboru za trgovino in naložbe EU-Mongolija predloži informacije, ki so označene kot zaupne, druga pogodbenica navedene informacije obravnava kot take.
            
            
               2.
                     Pododbor EU-Mongolija za trgovino in naložbe lahko daje izjave in objavlja poročila za javnost, če meni, da je to potrebno.
            
            
               Člen 5
                  Sekretariat
            
            
               1.
                     Predstavnik pristojne službe Evropske komisije in predstavnik ministrstva za zunanje zadeve Mongolije skupaj opravljata naloge sekretarjev Pododbora EU-Mongolija za trgovino in naložbe. 
            
            
               Člen 6
                  Dnevni redi sej
            
            
               1.
                     Predsednik pripravi začasni dnevni red za vsako sejo Pododbora EU in Mongolije za trgovino in naložbe. 
            
            
               2. 
                     Katera koli od pogodbenic lahko zahteva, naj predsednik na dnevni red uvrsti določeno točko.
            
            
               3. 
                     Pododbor EU-Mongolija za trgovino in naložbe sprejme dnevni red na začetku vsake seje. Točke, ki niso na začasnem dnevnem redu, se lahko uvrstijo na dnevni red, če se pogodbenici tako dogovorita.
            
            
               4.
                     Sekretarja Pododbora EU-Mongolija za trgovino in naložbe pred sejo objavita začasni dnevni red Pododbora EU-Mongolija za trgovino in naložbe.
            
            
               Člen 7
                  Zapisnik
            
            
               1. 
                     Sklepi sej Pododbora EU-Mongolija za trgovino in naložbe se zabeležijo v obliki potrjenega zapisnika.
            
         
         
            
               2. 
                     Predsednik povzame sklepe, ki jih je sprejel Pododbor EU-Mongolija za trgovino in naložbe na vsaki seji, in jih sporoči Skupnemu odboru EU-Mongolija. Sekretarja skupaj sestavita osnutek zapisnika na podlagi teh sklepov, po možnosti ob koncu seje ali najpozneje v 30 koledarskih dneh po seji.
            
            
               3. 
                     Pododbor EU-Mongolija za trgovino in naložbe odobri osnutek po možnosti ob koncu seje ali najpozneje v 45 koledarskih dneh po seji ali do katerega koli datuma, ki ga določi Pododbor EU-Mongolija za trgovino in naložbe. 
            
            
               Člen 8
                  Sklepi 
            
            
               1. 
                     Pododbor za trgovino in naložbe EU-Mongolija se lahko dogovori o sklepih, kadar je to določeno v Sporazumu.
            
            
               2. 
                     Sklepi Pododbora EU-Mongolija za trgovino in naložbe se naslovijo „sklep Pododbora za trgovino in naložbe“, naslovu pa sledi zaporedna številka, datum sprejetja in opis vsebine. V vsakem sklepu je naveden datum začetka njegove veljavnosti.
            
            
               3.
                     Kadar tako zahtevajo okoliščine, lahko Pododbor EU-Mongolija za trgovino in naložbe sprejme svoje sklepe s pisnim postopkom.
            
            
               4. 
                     Sklepi Pododbora EU-Mongolija za trgovino in naložbe se izdajo v dveh verodostojnih izvodih, ki ju podpiše predsednik.
            
            
               5. 
                     Pogodbenici lahko objavita sklepe Pododbora EU-Mongolija za trgovino in naložbe v svojih uradnih listih.
            
            
            
               Člen 9 
                  Stroški 
            
            
               1.
                     Vsaka pogodbenica krije svoje stroške v zvezi z udeležbo na sejah Pododbora EU-Mongolija za trgovino in naložbe, tako glede osebja, potovanja in bivanja kot tudi za poštne in telekomunikacijske storitve. Vsaka pogodbenica krije svoje stroške v zvezi s tolmačenjem na sejah in prevajanjem.
            
            
               2.
                     Pogodbenica gostiteljica seje krije stroške, povezane z organizacijo sej in razmnoževanjem dokumentov.
            
            
               Člen 10
                  Spremembe poslovnika
            
            
               Poslovnik se lahko spremeni po skupnem dogovoru pogodbenic.